"стенограма" от

Заседанието на УС на БФРЛ - 11.11.2000

LZ1FW

На 11 ноември 2000 година от 11.00 часа в сградата на БФРЛ се състоя заседание на Управителния съвет на БФРЛ. Дневният ред на заседанието бе следният:

Отчет за участие на националните отбори при БФРЛ в Световното първенство по радиозасичане в Китай и в откритото първенство по скоростна радиотелеграфия в гр. Куманово, Македония

Отчет-анализ за финансовото състояние на БФРЛ и бюджет.

Обсъждане честването на 75 годишниния юбилей от създаването на радиолюбителството в България през 2001 година.

Организиране на коледно-новогодишно тържество.

Разни

На 11 ноември 2000 година от 11 часа в сградата на БФРЛ се състоя заседание на Управителния съвет на БФРЛ. Присъстваха LZ1RF, LZ1UO, LZ1PV, LZ1ZF, LZ3NN, LZ1PJ, LZ1IK, LZ1NY, LZ3GA, LZ1FW, LZ1RB, LZ1DJ, LZ1AF, LZ1FN, LZ1ZQ и QSL mgr - Мария Ахтарова.

Дневният ред на заседанието бе:

1. Отчет за участие на националните отбори при БФРЛ в Световното първенство по радиозасичане в Китай и в откритото първенство по скоростна радиотелеграфия в гр. Куманово, Македония

Докладваха Виктор Ценков LZ3NN и Иван Иванов LZ1PJ.

LZ3NN отбеляза, че участието на Българския отбор бе отлично на фона на подготовката и липсата на средства. За съжаление малшанс ни е лишил от бронзови медали в това състезание, в което са участвали 241 състезатели от 26 държави. Повече за самото състезание - по-късно.

Подчертано бе голямото гостоприемство на всички в Пекин, добрата организация, срещата на отбора с посланника на България в Китай и всеотдайното съдействие на радиста в Българското посолство.

Отчетено бе че всички състезатели са участвали в това състезание на собствени разноски.

LZ1RF даде предложение БФРЛ да поеме разходите по транспорта на LZ1ZF (в размер на $200), който на това състезание има две места в първата шестица. Предлога бе да се стимулират останалите състезатели за по-добри постижения.

Предложението бе прието от УС.

LZ1UO постави въпроса за финансирането на други състезания организирани от БФРЛ.

LZ3NN информира, че следващата година ще има европейско първенство по радиозасичане в Франция. Има отбори за всички възрастови групи, без юноши.

LZ1PJ сподели информация за откритото първенство по скоростна радиотелеграфия и други радиолюбителски спортове в гр. в Куманово, Македония. Особено впечатление му е направило необичайното за нас състезание на Македонската Радиолюбителска Аварийно Спасителна група. Състезателите са с автомобили, придвижват се с тях до определена точка, от там се предават радиограми имитиращи трафик при бедствие. Македонската федерация РСМ е замолена да предостави на БФРЛ повече информация за това състезание. Българския отбор е бил в състав 2+1 (LZ1PJ, LZ3PN и LZ1DFP/OK1DF). Причината е пристигането на поканата за състезанието само два дена преди започването му.

Впечатленията са, че въпреки че македонците са приблизително на нашето финансово дередже, процента на участниците в състезанието по отношение на общия брой радиолюбители в Z3 е бил много голям. РСМ е подарила и картина рисувана от македонски радиолюбител. Картината краси сега стаята на БФРЛ. Разходите по състезанието са били общо 30 DM и са поети изцяло от състезателите.

За следващата година е постъпила покана от Румъния за състезание по скоростна телеграфия в Констанца. Разходите на състезател са $325 за петдневен престой там, като в тях не влизат пътните. По предварителни данни пътя при предвижване с автомобил е още по 100 DM на кола. Оптималния отбор на БФРЛ се очертава 6-7 човека.

2. Отчет-анализ за финансовото състояние на БФРЛ и бюджет.

*LZ1RF: За пътуването в Китай 50% от всички разходи е поела фирма MTT (за тези които не знаят - собственик е и LZ1RF). Останалите пари са заплатени от самите участници. За това състезание не е похарчен нито един лев от членски внос. (забележка: на заседанието бяха гласувани $200 за пътните на LZ1ZF). Парите са състезанието са дошли от договори реализирани от БФРЛ, някои от които за значителни суми.* LZ1UO поиска публикуване на тези договори, както и трудовите договори на щатния персонал на БФРЛ. На практика той не получи тази информация, въпроса бе отложен за следващото заседание на УС.

Докладва: Илиян Гешев, LZ3GA

Пълния отчет ще бъде публикуван на страниците на LZRT по-късно. Платен е членския внос в IARU за 1998 и 1999 години. Изплатени са напълно заплатите на щатния персонал в БФРЛ, с изключение на осигурителните вноски на LZ1ZQ (само тя е на щат, останалите са на хонорар). Разходите за заплати са 350 лева на месец. При това положение в касата в момента има 4426 (четири хиляди четистотин и двадесет и шест) лева.

3. Обсъждане честването на 75 годишниния юбилей от създаването на радиолюбителството в България през 2001 година.

LZ1RF: Това е повод за създаване на нова организация на нашата дейност. При състезанията прябва да се оформят три периода в годината:

МАРТ: късовълнови състезания. Предвижда се обединяване на трите състезания на CW, на SSB и за жени в едно. Като има няколко категории и награди за стимулиране на състезателите за резултатите им, за най-млад състезател и т.н.

МАЙ: УКВ състезания

ЮНИ: HAM FEST. Има идея да се въведат множество състезания по модел на състезанието в Куманово, да се поканят радиолюбители от Z3, YU, YO, UA, RU, SV, TA и т.н. Фестивала да не се провежда само в Казанлък, а и в други красиви места в България.

Датите и условията на международните състезания на КВ и УКВ няма да бъдат променени.

За идеите си за започване на масова работа с деца, организирането им в радиокръжоци в училищата даде информация LZ1NY. Водени са неофициални разговори с директори на училища и Министерство на просветата.

LZ1AF даде пример с Англия, където самата кралица е направила демонстративна радиовръзка с цел популяризиране на радиолюбителството. Въпреки, че миннистър-председателя на България Иван Костов е бил радист в казармата, бе решено да той да не бъде намесван в тази компания.

Решено бе всички идеи касаещи честването на 75 годишниния юбилей да се подложат на обсъждане от широк кръг радиолюбители.

4. Организиране на коледно-новогодишно тържество.

Решено бе да се препоръча една дата за празнуване на радиолюбителската нова година за цялата страна - 23 декември.

По традиция преди празненството, от 14 часа на 23.12 бе насрочено следващото заседание на УС.

5. Разни

LZ1RF информира за официална среща на представители на БФРЛ с ръководството ДКД. От страна на БФРЛ са участвали LZ1RF, LZ1MS и LZ1US. Те ОСТРО са поставили въпроса за лицензите на 1 kW радиолюбителски предаватели. Било е заявено, че това е етап от развитието на радиолюбителството и това наше право не трябва да се отнема. г-н Алтимирски от ДКД е заявил че причините за забавянето на издаването на лицензите за 1 kW са нормативи на Министерството на здравеопазването за влиянието на мощни предаватели върху човешкото здраве. г-н Алтимирски е бил убеждаван около 1 час. По време на срещата представителите на БФРЛ са изразили неодобрение от дейността на чиновници от ДКД, които проявяват бюрократично отношение към проблема и на които не им е работа да тълкуват лицензията, а да я изпълняват.

В резултат на срещата г-н Алтимирски е поел ангажимент в срок от 14 дена лицензиите за 1 kW да бъдат пуснати. На LZ1US е било възложено да изготви текст за нова лицензия. Текста е бил изготвен (виж подолу) и теоретично е трябвало да бъде подписан в петък, но е имало обструкции от г-жа М. Кръстева.

LZ1UO изнесе изключително интересна ( но конфиденциална) информация по въпроса за 1 kW и нарушенията по репитрите.

LZ1RF даде информация, че от 1 януари 2001 влиза сила нова версия на "Закона за лицата и семейството". Според нея вече е разрешена стопанската дейност за дружества регистрирани по този закон. В тази връзка радиоклубовете регистрирани по ЗЛС би трябвало да се пререгистрират през следващата година.

--------------------------------------------------------------------------------